

VLADA REPUBLIKE HRVATSKE

Zagreb, 21. prosinca 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  **Predlagatelj:** | Ministarstvo poljoprivrede |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog zaključka o prihvaćanju Izvješća o vođenim pregovorima za sklapanje Ugovora između Republike Hrvatske i Organizacije za hranu i poljoprivredu Ujedinjenih naroda o uspostavi Subregionalnog tehničkog ureda Opće komisije za ribarstvo Sredozemlja, za jadransku subregiju, u Republici Hrvatskoj, u Splitu |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PRIJEDLOG**

Na temelju članka 12. stavka 1. Zakona o sklapanju i izvršavanju međunarodnih ugovora („Narodne novine“, broj 28/96.) i članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_2023. donijela

**Z A K L J U Č A K**

1. Prihvaća se Izvješće o vođenim pregovorima za sklapanje Ugovora između Republike Hrvatske i Organizacije za hranu i poljoprivredu Ujedinjenih naroda o uspostavi Subregionalnog tehničkog ureda Opće komisije za ribarstvo Sredozemlja, za jadransku subregiju, u Republici Hrvatskoj, u Splitu u tekstu koji je Vladi Republike Hrvatske dostavilo Ministarstvo poljoprivrede aktom, KLASA: 324-01/23-01/559, URBROJ: 525-12/717-23-8, od 21. studenoga 2023.
2. Utvrđuje se da je usuglašeni tekst Ugovora iz točke 1. ovoga Zaključka u skladu s utvrđenom osnovom za vođenje pregovora.

3. Pismo koje zajedno s pismom Organizacije za hranu i poljoprivredu Ujedinjenih naroda čini Ugovor iz točke 1. ovoga Zaključka potpisat će, u ime Republike Hrvatske, ministrica poljoprivrede.

KLASA:

URBROJ:

Zagreb, \_\_\_\_\_\_\_\_\_\_\_\_\_\_ 2023.

|  |  |
| --- | --- |
|  | PREDSJEDNIKmr. sc. Andrej Plenković |

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**OBRAZLOŽENJE**

Vlada Republike Hrvatske donijela je Odluku o pokretanju postupka za sklapanje ugovora između Republike Hrvatske i Organizacije za hranu i poljoprivredu Ujedinjenih naroda o uspostavi Subregionalnog tehničkog ureda Opće komisije za ribarstvo Sredozemlja, za jadransku subregiju, u Republici Hrvatskoj, u Splitu (KLASA: 022-03/21-11/43, URBROJ: 50301-05/14-21-3, od 14. listopada 2021.) kojom je prihvaćen Nacrt ugovora kao osnova za vođenje pregovora te je određeno da se pregovori vode izravnim kontaktima nadležnog tijela na hrvatskoj strani i FAO-a. Sukladno tome održani su pregovori te je izrađeno Izvješće o vođenim pregovorima.

Pregovori su vođeni elektroničkom poštom te su uspješno završeni na način da je Nacrt ugovora na engleskom jeziku usuglašen. Uz Izvješće o vođenim pregovorima za sklapanje ugovora prilaže se usuglašeni Nacrt ugovora na engleskom jeziku i temeljem njega utvrđeni tekst Ugovora u prijevodu na hrvatski jezik.

Predlaže se Vladi Republike Hrvatske da donese Zaključak o prihvaćanju Izvješća o vođenim pregovorima.